**H O T Ă R Â R E**

**privind însușirea unor documentații cadastrale pentru**

**imobile din domeniul public al Județului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 154 din 28.09.2021 privind însușirea unor documentații cadastrale pentru imobile din domeniul public al Județului Cluj, propus de Vicepreședintele Consiliului Județean Cluj, domnul Marius Mînzat, care este însoţit de Referatul de aprobare cu nr. 34.612/27.09.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 34.616/27.09.2021 şi Avizul cu nr. 34.612 30.09.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 182 alin. (4) coroborate cu ale ale art. 136 alin. (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu dispozițiile:

* art. 108, ale art. 173 alin. (1) lit. d) și alin. (5) lit. p), ale art. 285, ale art. 286 alin. (1)-(3), ale art. 287 lit. b) și ale art. 298 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858-870 și ale art. 876-880 din Legea privind Codul civil nr. 287/2009, republicată, cu modificările şi completările ulterioare;
* art. 21, ale art. 25 și ale art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 23 lit. b) și e), ale art. 95, ale art. 100, ale art. 107, ale art. 109-110, ale art. 132 alin. (1) și (3), ale art. 134, ale art. 135 alin. (1) lit. a) și alin. (2) și ale art. 156 din Ordinul Directorului General al Agenţiei Naţionale de Cadastru şi Publicitate Imobiliară nr. 700/2014 pentru aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
* Hotărârii Consiliului Județean Cluj nr. 187/2013 privind reglementarea situaţiei juridice a unui teren transmis din domeniul privat al Statului Român şi din administrarea Ministerului Agriculturii şi Dezvoltării Rurale-Agenţia Domeniilor Statului, în domeniul public al Judeţului Cluj şi în administrarea Consiliului Judeţean Cluj, situat pe amplasamentul lucrărilor aferente obiectivului de investiţii „Aeroportul Internaţional Cluj-Napoca-Pista de decolare - aterizare 3500 m";
* Hotărârii Consiliului Județean Cluj nr. 272/2011 privind reglementarea situaţiei juridice a unor active cu caracter social, preluate de la S.C. Clujana S.A. în domeniul public al Judeţului Cluj;
* Anexelor nr. 1 și nr. 28 La Hotărârea Consiliului Județean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se însuşește documentaţia cadastrală pentru alipirea imobilelor situate în Municipiul Cluj-Napoca, str. Traian Vuia nr. 149- 151, Județul Cluj, înscrise în cărțile funciare 343478 și 342692 Cluj-Napoca, identificate cu numerele cadastrale 343478 și 342692 Cluj-Napoca, aflate în domeniul public al Județului Cluj, documentație cuprinsă în **anexa** **nr. 1** care face parte integrantă din prezenta hotărâre.

**(2)** Se emite acordul proprietarului-Judeţul Cluj- pentru:

1. înscrierea în evidențele de cadastru și publicitate imobiliară a documentaţiei cadastrale menționate la alineatul (1);
2. înscrierea în evidențele de cadastru și publicitate imobiliară asupra parcelei cu număr cadastral nou, în suprafață de 1.601.546 mp, a dreptului de proprietate publică în favoarea Județului Cluj;
3. înscrierea în evidențele de cadastru și publicitate imobiliară a dreptului de administrare, asupra parcelei cu număr cadastral nou, în favoarea Regiei Autonome Aeroportul Internațional ”Avram Iancu” Cluj.

**Art. 2 (1)** Se însuşește documentaţia cadastrală pentru actualizarea informaţiilor tehnice (modificarea suprafeței) cu privire la imobilul situat în Municipiul Cluj-Napoca, str. Traian Vuia nr. 149- 151, Județul Cluj, înscris în cartea funciară 272014 Cluj-Napoca, identificat cu număr cadastral 272014 Cluj-Napoca, cuprinsă în **anexa nr. 2** care face parte integrantă din prezenta hotărâre.

**(2)** Se emite acordul proprietarului- Judeţul Cluj – pentru:

1. înscrierea în evidențele de cadastru și publicitate imobiliară a documentaţiei cadastrale menționate la alineatul (1);
2. diminuarea suprafeței imobilului de la 940 mp la 939 mp;
3. înscrierea în evidențele de cadastru și publicitate imobiliară a suprafaței de 939 mp.

**Art. 3. (1)** Se însuşește documentaţia cadastrală pentru actualizarea informaţiilor tehnice (modificare suprafață și actualizare geometrie) cu privire la imobilul situat în Municipiul Cluj-Napoca, P-ța 1 Mai nr. 4-5, Județul Cluj, înscris în Cartea funciară 285230 Cluj-Napoca (provenită din conversia de pe hârtie a cărții funciare 173296 Cluj-Napoca), identificat cu număr cadastral 7517/1 Cluj-Napoca, cuprinsă în **anexa nr. 3** care face parte integrantă din prezenta hotărâre.

**(2)** Se emite acordul proprietarului- Judeţul Cluj – pentru:

1. înscrierea în evidențele de cadastru și publicitate imobiliară a documentaţiei cadastrale menționate la alineatul (1);
2. majorarea suprafeței imobilului de la 5.426 mp la 6.414 mp;
3. înscrierea în evidențele de cadastru și publicitate imobiliară asupra parcelei cu număr cadastral nou, în suprafață de 6.414 mp, a dreptului de proprietate publică în favoarea Județului Cluj;
4. înscrierea în evidențele de cadastru și publicitate imobiliară asupra parcelei cu număr cadastral nou, a dreptului de administrare în favoarea Consiliului Județean Cluj.

**Art. 4. (1)** Se însuşește documentaţia cadastrală pentru actualizarea informaţiilor tehnice (modificare suprafață și actualizare geometrie) cu privire la imobilul situat în Municipiul Cluj-Napoca, P-ța 1 Mai nr. 4-5, Județul Cluj, înscris în cartea funciară 285257 Cluj-Napoca (provenită din conversia de pe hârtie a cărții funciare 173298 Cluj-Napoca), identificat cu număr cadastral 7517/3 Cluj-Napoca, cuprinsă în **anexa nr. 4** care face parte integrantă din prezenta hotărâre.

**(2)** Se emite acordul proprietarului- Judeţul Cluj – pentru:

1. înscrierea în evidențele de cadastru și publicitate imobiliară a documentaţiei cadastrale menționate la alineatul (1);
2. majorarea suprafeței imobilului de la 2019 mp la 3706 mp;
3. înscrierea în evidențele de cadastru și publicitate imobiliară asupra parcelei cu număr cadastral nou, în suprafață de 3.706 mp, a dreptului de proprietate publică în favoarea Județului Cluj;
4. înscrierea în evidențele de cadastru și publicitate imobiliară asupra parcelei cu număr cadastral nou, a dreptului de administrare în favoarea Consiliului Județean Cluj.

**Art. 5. (1)** Se însuşește documentaţia cadastrală pentru actualizarea informaţiilor tehnice (modificare suprafață și actualizare geometrie) cu privire la imobilul situat în Municipiul Cluj-Napoca, P-ța 1 Mai nr. 4-5, Județul Cluj, înscris în cartea funciară 280765 Cluj-Napoca (provenită din conversia de pe hârtie a Cărții funciare 168355 Cluj-Napoca), identificat cu număr cadastral 7517/4 Cluj-Napoca, cuprinsă în **anexa nr. 5** care face parte integrantă din prezenta hotărâre.

**(2)** Se emite acordul proprietarului- Judeţul Cluj – pentru:

1. înscrierea în evidențele de cadastru și publicitate imobiliară a documentaţiei cadastrale menționate la alineatul (1);
2. majorarea suprafeței imobilului de la 1.754 mp la 2.551 mp;
3. înscrierea în evidențele de cadastru și publicitate imobiliară asupra parcelei cu număr cadastral nou, în suprafață de 2.551 mp, a dreptului de proprietate publică în favoarea Județului Cluj;
4. înscrierea în evidențele de cadastru și publicitate imobiliară asupra parcelei cu număr cadastral nou, a dreptului de administrare în favoarea Consiliului Județean Cluj.

**Art. 6. (1)** Se însuşește documentaţia cadastrală pentru actualizarea informaţiilor tehnice (modificare suprafață) cu privire la imobilul situat în Municipiul Cluj-Napoca, P-ța 1 Mai nr. 4-5, Județul Cluj, înscris în cartea funciară 280747 Cluj-Napoca (provenită din conversia de pe hârtie a cărții funciare 168352 Cluj-Napoca), identificat cu număr cadastral 280747 Cluj-Napoca, cuprinsă în **anexa nr. 6** care face parte integrantă din prezenta hotărâre.

**(2)** Se emite acordul proprietarului- Judeţul Cluj – pentru:

1. înscrierea în evidențele de cadastru și publicitate imobiliară a documentaţiei cadastrale menționate la alineatul (1);
2. majorarea suprafeței imobilului de la 2.309 mp la 2.689 mp;
3. înscrierea în evidențele de cadastru și publicitate imobiliară asupra parcelei cu număr cadastral nou, în suprafață de 2.689 mp, a dreptului de proprietate publică în favoarea Județului Cluj;
4. înscrierea în evidențele de cadastru și publicitate imobiliară asupra parcelei cu număr cadastral nou, a dreptului de administrare în favoarea Consiliului Județean Cluj.

**Art. 7. (1)** Se însuşește documentaţia cadastrală pentru actualizarea informaţiilor tehnice (modificare suprafață și actualizare geometrie) cu privire la imobilul situat în Municipiul Cluj-Napoca, P-ța 1 Mai nr. 4-5, Județul Cluj, înscris în Cartea funciară 285260 Cluj-Napoca (provenită din conversia de pe hârtie a cărții funciare 111394 Cluj-Napoca), identificat cu număr topografic 6824/24/2/1/1/1/2, 6824/25/2/1/1/1/2, 6824/26/2/1/1/1/2 Cluj-Napoca, cuprinsă în **anexa nr. 7** care face parte integrantă din prezenta hotărâre.

**(2)** Se emite acordul proprietarului- Judeţul Cluj – pentru:

1. înscrierea în evidențele de cadastru și publicitate imobiliară a documentaţiei cadastrale menționate la alineatul (1);
2. diminuarea suprafeței imobilului de la 907 mp la 689 mp;
3. înscrierea în evidențele de cadastru și publicitate imobiliară asupra parcelei cu număr cadastral nou, în suprafață de 689 mp, a dreptului de proprietate publică în favoarea Județului Cluj;
4. înscrierea în evidențele de cadastru și publicitate imobiliară asupra parcelei cu număr cadastral nou, a dreptului de administrare în favoarea Consiliului Județean Cluj.

**Art. 8. (1)** Se mandatează Președintele Consiliului Județean Cluj pentru semnarea documentelor necesare depunerii la Oficiul de Cadastru și Publicitate Imobiliară Cluj a documentațiilor cadastrale elaborate pentru imobilele care face obiectul prezentei hotărâri.

**(2)** Se împuterniceşte persoana fizică juridică autorizată ANCPI-societatea Topohans SRL- pentru depunerea la Oficiul de Cadastru şi Publicitate Imobiliară Cluj a documentaţiilor cadastrale prevăzute la art. 1 - 7.

**Art. 9.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Secretarul General al Județului Cluj și Direcția de Administrare a Domeniului Public și Privat al Județului Cluj.

**Art. 10.** Prezenta hotărâre se comunică Secretarului General al Județului Cluj; Direcției de Administrare a Domeniului Public și Privat al Județului Cluj; Aeroportului Internațional ”Avram Iancu” Cluj R.A.; precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 151 din 30 septembrie 2021**

Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.